
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 388 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χρόνος έναρξης των προπαρασκευαστικών εργα¬ 
σιών για την κατάρτιση του κώδικα των δικονο- 
μικών διατάξεων για το Ελεγκτικό Συνέδριο και 
ανασυγκρότηση της ομάδας εργασίας για τη δι¬ 
ενέργεια προπαρασκευαστικών εργασιών. 1 

Συμβάσεις μίσθωσης έργου στον Οργανισμό Πληρω¬ 
μών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων (Ο.Π.Ε.Κ.Ε.Π.Ε.)-Ν.Π.Ι.Δ. 
εποπτείας Υπουργείου Αγροτικής Ανάπτυξης και 


Τροφίμων. 2 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή 

Δημοτικού Σχολείου και Νηπιαγωγείου Πέτα». 3 

Απόκτηση ελληνικής ιθαγένειας του ομογενούς Αλι- 

τά Γιούρίί (ΑΤΙΤΑ ΥυΚΙΥ) του Βασίλιϊ (νΑδΙΤΙ). 4 

Απόκτηση ελληνικής ιθαγένειας της ομογενούς ΚΟΥ- 
ΣΤΡΙΑ ΕΛΙΣΑΒΕΤ ΑΣ (ΚυδΤΒΥΑ ΥΕΤΥΖΑνΕΤΑ) του 

ΒΙΚΤΟΡ (νίΚΤΟΒ). 5 

Ολοκλήρωση της επένδυσης της εταιρείας «Ανάφη 
Τουριστικές Επιχειρήσεις ΕΠΕ» σύμφωνα με τις 

διατάξεις του ν. 2601/1998, όπως ισχύει. 6 

Τροποποίηση της συστατικής πράξης του Ν.Π. «Δη¬ 
μοτικό Νομικό Πρόσωπο Παιδικού Σταθμού Δήμου 

Σκάλας». 7 

Χορήγηση άδειας ασκήσεως επαγγέλματος Κοινω¬ 
νικού Λειτουργού στην ΑΝΑΣΤΑΣΟΠΟΥΛΟΥ ΜΑ- 

ΡΙΑ-ΚΥΡΙΑΚΗ του Παναγιώτη. 8 

Σύσταση επιτροπής για την απόδειξη της ιδιότητας 
του Αγρότη, Νέου Αγρότη και εργάτη γης. 9 


ΑΠΟΦΑΣΕΙ Σ 

Αριθμ. 605 (1) 


Χρόνος έναρξης των προπαρασκευαστικών εργασιών 
για την κατάρτιση του κώδικα των δικονομικών δι¬ 
ατάξεων για το Ελεγκτικό Συνέδριο και ανασυγκρό¬ 
τηση της ομάδας εργασίας για τη διενέργεια προ¬ 
παρασκευαστικών εργασιών. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΚΥΒΕΡΝΗΣΕΩΣ 
Έχοντας υπόψη: 

1. Τις διατάξεις της παρ. 4 του άρθρου 2 του ν. 3133/2003 
«Κεντρική Επιτροπή Κωδικοποίησης» (ΦΕΚ Α' 85). 


20 Μαρτίου 2007 

2. Τις διατάξεις των παραγράφων 1, 3 και 4 του άρ¬ 
θρου 20 του ν. 3226/2004 «Παροχή νομικής βοήθειας 
σε πολίτες χαμηλού εισοδήματος και άλλες διατάξεις» 
(ΦΕΚ Α' 24). 

3. Το υπ’ αριθμ. 31 Α/31.1.2007 έγγραφο του Προέδρου 
του Ελεγκτικού Συνεδρίου. 

4. Τις υπ’ αριθμ. 1540/16.6.2004 (ΦΕΚ Β' 920) και 167/25.1.2006 
(ΦΕΚ Β' 81) αποφάσεις του Γενικού Γραμματέα της Κυβερ- 
νήσεως, αποφασίζουμε: 

Εγκρίνουμε την από 22.2.2007 απόφαση της Κεντρικής 
Επιτροπής Κωδικοποίησης, που έχει ως εξής: 

«1. Η ομάδα εργασίας που είχε συσταθεί με την 
υπ’ αριθμ. 1/2004 απόφαση της Κεντρικής Επιτροπής 
Κωδικοποίησης, η οποία εγκρίθηκε με την υπ’ αριθμ. 
1540/16.6.2004 απόφαση του Γενικού Γραμματέα της 
Κυβερνήσεως (ΦΕΚ Β' 920) και ανασυγκροτήθηκε με 
την από 15.12.2005 απόφαση της Κεντρικής Επιτροπής 
Κωδικοποίησης, η οποία εγκρίθηκε με την υπ’ αριθμ. 
167/25.1.2006 απόφαση του Γενικού Γραμματέα της Κυ¬ 
βερνήσεως (ΦΕΚ Β' 81), ανασυγκροτούμενη αποτελείται 
εφεξής από τους Κωνσταντίνο Κωστόπουλο, Σύμβουλο 
του Ελεγκτικού Συνεδρίου, ως Πρόεδρο, Δημήτριο Τσα- 
κανίκα και Ιωάννη Κάρκαλη, Παρέδρους του Ελεγκτικού 
Συνεδρίου, ως μέλη. 

2. Έργο της ομάδας εργασίας είναι η διενέργεια των 
προπαρασκευαστικών εργασιών για την κωδικοποίηση 
των δικονομικών διατάξεων για το Ελεγκτικό Συνέδριο. 
Συγκεκριμένα, μετά την ολοκλήρωση του σχεδίου Κώδι¬ 
κα για τον Οργανισμό του Ελεγκτικού Συνεδρίου, έργο 
της ομάδας εργασίας είναι η διενέργεια προπαρασκευα¬ 
στικών εργασιών για την κωδικοποίηση των δικονομικών 
διατάξεων του δικαστηρίου και ιδίως η συγκέντρωση 
της σχετικής νομοθεσίας, η κατάταξη της σε θεματικές 
ενότητες και η σύνταξη προσχεδίου Κώδικα. 

3. Χρόνος έναρξης των παραπάνω εργασιών της 
ανασυγκροτούμενης ομάδας εργασίας ορίζεται η 1η 
Μαρτίου 2007. 

4. Η προαναφερόμενη ομάδα εργασίας έχει την υπο¬ 
χρέωση να περατώσει τις εργασίες της την 31 Ιουλίου 
2007.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2007 

Ο Γ ενικός Γ ραμματέας της Κυβερνήσεως 
ΑΡΓΥΡΙΟΣ ΚΑΡΡΑΣ 




















8524 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 276013 (2) 

Συμβάσεις μίσθωσης έργου στον Οργανισμό Πληρωμών 
και Ελέγχου Κοινοτικών Ενισχύσεων Προσανατολι¬ 
σμού και Εγγυήσεων (Ο.Π.Ε.Κ.Ε.Π.Ε.)-Ν.Π.Ι.Δ. εποπτείας 
Υπουργείου Αγροτικής Ανάπτυξης και Τροφίμων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 6 του ν. 2527/1997 «Τροποποίηση και 
συμπλήρωση διατάξεων του ν. 2190/1994 και άλλες δι¬ 
ατάξεις» (ΦΕΚ 206 Α'). 

β) Του π.δ. 63/2005 (ΦΕΚ 98 Α') «Κωδικοποίηση της 
Νομοθεσίας για την Κυβέρνηση και τα κυβερνητικά 
όργανα». 

2. Την υπ’ αριθμ. ΔΙΔΚ/Φ. 1/2/6139/2004 απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδι¬ 
οτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης» (ΦΕΚ 527 Β'), όπως τρο¬ 
ποποιήθηκε με την υπ’ αριθμ. 17398/13.9.2005 απόφαση 
του Υπουργού ΕΣ.Δ.Δ.Α. (ΦΕΚ 1284 Β'). 

3. Την υπ’ αριθμ. ΔΙΠΠ/Φ.ΕΓΚΡ 6./107/5854/15.3.2007 
εγκριτική απόφαση της Επιτροπής του άρθρου 2 παρ. 
1 της υπ’ αριθμ. 33/2006 ΠΥΣ. 

4. Την υπ’ αριθμ. 29526/5.3.2007 Γνωμοδότηση του Γρα¬ 
φείου Νομικής Υποστήριξης του ΟΠΕΚΕΠΕ, βάσει της 
οποίας βεβαιώνεται ότι, πρόκειται για γνήσιες συμβά¬ 
σεις μίσθωσης έργου και δεν υποκρύπτουν συμβάσεις 
εξαρτημένης εργασίας. 

5. Το υπ’ αριθμ. 29617/5.3.2007 έγγραφο του εν λόγω 
νομικού προσώπου, αποφασίζουμε: 

1) Εγκρίνουμε τη σύναψη συμβάσεων μίσθωσης έρ¬ 
γου από τον Οργανισμό Πληρωμών και Ελέγχου Κοι¬ 
νοτικών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.)-Ν.Π.Ι.Δ. με οκτακόσια (800) άτομα Πανεπι¬ 
στημιακής και Τεχνολογικής Εκπαίδευσης (ειδικότητας 
Γεωπόνων, Τεχνολόγων Γεωπονίας, Κτηνιάτρων, Τοπο- 
γράφων κ.λπ.) διάρκειας μέχρι τεσσάρων (4) μηνών. 

2) Το έργο που θα εκτελέσουν συνίσταται στην ολο¬ 
κλήρωση του πρωτοβάθμιου επιτόπιου ελεγκτικού έργου 
που είχε ανατεθεί στις Νομαρχιακές Αυτοδιοικήσεις στα 
πλαίσια εφαρμογής της νέας ΚΑΠ, σύμφωνα με την υπ’ 
αριθμ. 394555/1.11.2000 κοινή υπουργική απόφαση (ΦΕΚ 
1324 Β'), προκειμένου να μη δημιουργηθούν προβλήματα 
στην καταβολή των ενισχύσεων στα πλαίσια της νέας ΚΑΠ 
και να αποφευχθούν προβλήματα καταλογισμού από την 
Ευρωπαϊκή Ένωση, καθώς και να διενεργηθούν εμπρόθε¬ 
σμα οι έλεγχοι, σύμφωνα με τις κοινοτικές απαιτήσεις. 

3) Το όλο έργο θα εκτελεστεί υπό την απαραίτητη 
προϋπόθεση της τήρησης των διατάξεων του άρθρου 6 
του ν. 2527/1997, που προβλέπουν μεταξύ άλλων ότι το 
έργο δεν πρέπει να ανάγεται στον κύκλο των συνήθων 
καθηκόντων των υπαλλήλων του οικείου φορέα και ότι 
απαγορεύεται η ανανέωση ή παράταση των συμβάσεων 
αυτών. 

4) Τόπος εκτέλεσης του έργου: Οι Περιφερειακές 
Διευθύνσεις Αττικής και Ν. Αιγαίου, Ηπείρου, Στερεός 
Ελλάδας, Δυτικής Ελλάδας, Πελοποννήσου και Κρήτης 
του ΟΠΕΚΕΠΕ. 


5) Η αμοιβή των αναδοχών καθορίζεται κατ’ αποκοπή 
σε 15 ευρώ ανά ελεγχόμενο αγροτεμάχιο, συμπεριλαμ¬ 
βανομένων των εξόδων μετακίνησης, καθώς και των 
νομίμων κρατήσεων. 

6) Η συνολική δαπάνη που θα προκληθεί από την 
ανωτέρω σύναψη σύμβασης μίσθωσης έργου ανέρχε¬ 
ται στο ποσό του ενός εκατομμυρίου (1.000.000) Ευρώ 
περίπου και θα καλυφθεί από τον προϋπολογισμό του 
ΟΠΕΚΕΠΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2007 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ ΔΗΜΟΣΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΤΡΟΦΙΜΩΝ 

ΑΠΟΣΤ. ΑΝΔΡΕΟΥΛΑΚΟΣ ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθμ. 2005 (3) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Δημοτι¬ 
κού Σχολείου και Νηπιαγωγείου Πέτα». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1 .Τις διατάξεις του άρθρου 240 του Κώδικα Δήμων 
και Κοινοτήτων (ν. 3463/2006). 

2. Την υπ’ αριθμ. 5236/εγκ.8/26.1.2007 εγκύκλιο του 
ΥΠΕΣΔΔΑ «Συγκρότηση Διοικητικών Συμβουλίων Ιδρυ¬ 
μάτων, Νομικών Προσώπων Δημοσίου Δικαίου και Συν¬ 
δέσμων». 

3. Την υπ’ αριθμ. 40/2007 απόφαση του Δημοτικού 
Συμβουλίου Πέτα περί τροποποίησης της συστατικής 
πράξης του Νομικού προσώπου με την επωνυμία «Σχο¬ 
λική Επιτροπή Δημοτικού Σχολείου και Νηπιαγωγείου 
Πέτα». 

4. Την υπ’ αριθμ. 20921/19.9.2001 (ΦΕΚ 1271/2001 τ. Β') 
απόφαση του Γ ενικού Γ ραμματέα της Περιφέρειας «Με¬ 
ταβίβαση αρμοδιοτήτων και παροχής εξουσιοδότησης 
υπογραφής αποφάσεων, εγγράφων κ.λπ. στον Γενικό 
Δ/ντή, Δ/ντή κ.λπ. της Δ/νσης Τοπ. Αυτ/σης και Διοίκη¬ 
σης», αποφασίζουμε: 

Η παράγραφος 3 της συστατικής πράξης (απόφα¬ 
ση Νομάρχη ΕΣ 2426/20.2.1991) του Νομικού Προσώπου 
όπως τροποποιήθηκε μεταγενέστερα αντικαθίσταται 
ως εξής: 

Παράγραφος 3η 

Το Νομικό Πρόσωπο διοικείται από 7μελές Διοικητικό 
Συμβούλιο αποτελούμενο από: 

α) Τρεις (3 ) Δημοτικούς συμβούλους, από τους οποί¬ 
ους οι δύο θα προέρχονται από τη μειοψηφία οι οποίοι 
ορίζονται από το δημοτικό συμβούλιο με τους αναπλη¬ 
ρωτές τους. 

β) Τ ον εκάστοτε Δ/ντή του Δημοτικού Σχολείου Πέτα. 

γ) Την εκάστοτε Δ/ντρια του Νηπιαγωγείου Πέτα. 

δ) Έναν εκπρόσωπο του Συλλόγου Γονέων και Κηδε¬ 
μόνων του Δημοτικού Σχολείου Πέτα. 

ε)Έναν κάτοικο Πέτα χρήστη των υπηρεσιών του νο¬ 
μικού προσώπου ή κάτοικο με ανάλογη επαγγελματική 
ή κοινωνική δράση ή ειδικές γνώσεις σχετικά με τον 
σκοπό του νομικού προσώπου, ο οποίος ορίζεται από 
το Δημοτικό Συμβούλιο με τον αναπληρωτή του. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Το Δημοτικό Συμβούλιο εκλέγει τον Πρόεδρο και Αντι¬ 
πρόεδρο αυτού. 

Από τις διατάξεις της απόφασης αυτής δεν προκαλεί- 
ται δαπάνη εις βάρος του προϋπολογισμού του νομικού 
προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 9 Μαρτίου 2007 

Με εντολή Γενικού Γραμματέα Περιφέρειας 
Ο Προϊστάμενος Δ/νσης 
ΙΩΑΝΝΗΣ ΡΑΠΤΗΣ 

-♦- 

(4) 

Απόκτηση ελληνικής ιθαγένειας του ομογενούς Αλιτά 
Γιούριϊ (ΑΙΙΤΑ ΥΨΒΙΥ) του Βασίλιϊ (νΑδΙϋ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Με την υπ’ αριθμ. 3149/12.3.2007 απόφαση του Γενικού 
Γ ραμματέα Περιφέρειας Νοτίου Αιγαίου που εκδόθηκε σύμ¬ 
φωνα με τις διατάξεις του άρθρου 1 του ν. 2790/2000 (ΦΕΚ 
24/Α/16.2.2000) «Αποκατάσταση των παλιννοστούντων ομο¬ 
γενών από την τέως Σοβιετική'Ενωση και άλλες διατάξεις» 
όπως τροποποιήθηκε από το άρθρο 76 του ν. 2910/2001 
(ΦΕΚ 91/Α/2.5.2001) «Είσοδος και παραμονή αλλοδαπών στην 
Ελληνική Επικράτεια. Κτήση της ελληνικής ιθαγένειας με 
πολιτογράφηση και άλλες διατάξεις» γίνεται δεκτή η αίτη¬ 
ση για απόκτηση της ελληνικής ιθαγένειας του ομογενούς 
Αλιτά Γιούριϊ (ΑίΙΤΑ ΥΨΒΙΥ) του Βασίλιϊ (νΑδΙϋ). 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

(5) 

Απόκτηση ελληνικής ιθαγένειας της ομογενούς ΚΟΥ- 
ΣΤΡΙΑ ΕΛΙΣΑΒΕΤ ΑΣ (ΚυδΤΒΥΑ ΥΕΙΥΖΑΝ/ΕΤΑ) του ΒΙ- 
ΚΤΟΡ (νίΚΤΟΒ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Με την 3148/12.3.2007 απόφαση του Γ ενικού Γ ραμματέα 
Περιφέρειας Νοτίου Αιγαίου που εκδόθηκε σύμφωνα με 
τις διατάξεις του άρθρου 1 του ν. 2790/2000 (ΦΕΚ 24/ 
Α/16.2.2000) «Αποκατάσταση των παλιννοστούντων ομογε¬ 
νών από την τέως Σοβιετική'Ενωση και άλλες διατάξεις» 
όπως τροποποιήθηκε από το άρθρο 76 του ν. 2910/2001 
(ΦΕΚ 91 /Α/2.5.2001) «Είσοδος και παραμονή αλλοδαπών 
στην Ελληνική Επικράτεια. Κτήση της ελληνικής ιθαγένειας 
με πολιτογράφηση και άλλες διατάξεις» γίνεται δεκτή η 
από 1.3.2007 αίτηση για απόκτηση της ελληνικής ιθαγέ¬ 
νειας της ομογενούς ΚΟΥΣΤΡΙΑ ΕΛΙΣΑΒΕΤ ΑΣ (ΚίΙδΤΒΥΑ 
ΥΕΙΥΖΑΪ/ΕΤΑ) του ΒΙΚΤΩΡ (νίΚΤΟΒ). 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

( 6 ) 

Ολοκλήρωση της επένδυσης της εταιρείας «Ανάφη 
Τουριστικές Επιχειρήσεις ΕΠΕ» σύμφωνα με τις δια¬ 
τάξεις του ν. 2601/1998, όπως ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Με την υπ’ αριθμ. 1492/Φ.Π.13.1.105/ν. 2601/1998/14.3.2007 
απόφαση του Γ ενικού Γ ραμματέα της Περιφέρειας Νο¬ 


τίου Αιγαίου, πιστοποιήθηκε η ολοκλήρωση της επέν¬ 
δυσης της εταιρείας «Ανάφη Τουριστικές Επιχειρήσεις 
Ε.Π.Ε.» που αναφέρεται στην ίδρυση ξενοδοχειακής 
μονάδας επιπλωμένων διαμερισμάτων δυναμικότητας 
12 διαμερισμάτων/24 κλινών, στη περιοχή Κλεισίδι της 
νήσου Ανάφης του Ν. Κυκλάδων. Με την απόφαση αυτή 
τροποποιείται η απόφαση υπαγωγής και συγκεκριμένα 
μειώνεται το ποσοστό της δημόσιας επιχορήγησης από 
30% σε 25% λόγω της ολοκλήρωσης της μονάδας σε 
κατηγορία τριών αστέρων, πρώην Β' τάξης, μικρότερη 
από την εγκεκριμένη κατηγορία, τεσσάρων αστέρων, 
πρώην Α' τάξης. Το σύνολο και ενισχυόμενο παραγωγι¬ 
κό κόστος της επένδυσης οριστικοποιήθηκε στο ποσό 
των 537.960,39 €. Το ύψος της επιχορήγησης ορίστηκε 
στο ποσό των 134.490,09 € που αποτελεί ποσοστό 25% 
επί του ενισχυόμενου κόστους της επένδυσης. Τ ο ύψος 
της ιδίας συμμετοχής οριστικοποιήθηκε στο ποσό των 
263.600,60 € που αποτελεί ποσοστό 49 % επί του ενισχυ- 
όμενου κόστους της επένδυσης. Τ ο ύψος του τραπεζικού 
δανείου έχει ανέλθει στο ποσό των 139.869,70 €. Με την 
απόφαση αυτή εγκρίθηκε η καταβολή της τρίτης δόσης 
της επιχορήγησης ύψους 25.144,05 €. Ορίστηκε ημερομη¬ 
νία ολοκλήρωσης της επένδυσης η 30.4.2006. Η εξέταση 
και η ομόφωνη απόφαση επί του θέματος έγινε κατά την 
97η συνεδρίαση της Γνωμοδοτικής Επιτροπής του άρ¬ 
θρου 7 του ν. 3299/2004, η οποία έγινε στις 13.3.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Γ ενικός Γ ραμματέας Περιφέρειας κ.α.α. 

Ο Γ ενικός Διευθυντής 
ΕΜΜΑΝΟΥΗΛ ΚΑΛΑΒΡΟΣ 

-♦- 

Αριθμ. 2111 (7) 

Τροποποίηση της συστατικής πράξης του Ν.Π. «Δημοτι¬ 
κό Νομικό Πρόσωπο Παιδικού Σταθμού Δήμου Σκά¬ 
λας». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 148, 149, 239, 240 και 
243 ν. 3463/2006 (ΚΔΚ) (ΦΕΚ114/Α/8.6.2006) και την υπ’ 
αριθμ 5236/26.1.2007/Εγκλ.8 ερμηνευτική εγκύκλιο του 
ΥΠΕΣΔΔΑ. 

2. Τις διατάξεις του άρθρου 90 του Κώδικα Νομοθεσίας για 
την Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 (ΦΕΚ Α 98). 

3. Τις διατάξεις του άρθρου 6 παρ. 1 β του ν. 2839/2000 
(ΦΕΚ 196/Α'). 

4. Την υπ’ αριθμ. 3982/30.3.2001 (ΦΕΚ484/Β/27.4.2001) 
απόφαση του Γ.Γ. Περιφέρειας Πελ/σου περί συστάσεως 
στο Δήμο Σκάλας ίδιου Νομικού Προσώπου με την επω¬ 
νυμία «Δημοτικό Νομικό Πρόσωπο Παιδικού Σταθμού Δή¬ 
μου Σκάλας», όπως τροποποιήθηκε και ισχύει σήμερα. 

4. Την υπ’ αριθμ. 53/2007 απόφαση του Δ.Σ. Δήμου 
Σκάλας, με την οποία τροποποιείται η συστατική πράξη 
του ανωτέρω Νομικού Προσώπου, καταργώντας την 
παράγραφο 3 αυτής και καθορίζεται η σύσταση του 
Διοικητικού Συμβουλίου του Νομικού Προσώπου και η 
θητεία αυτού, σύμφωνα με τις δ/ξεις του άρθρου 240 
του ν. 3463/2006 (ΚΔΚ). 

5. Την υπ’ αριθμ. 8946/31.12.1997 (ΦΕΚ 551/Β/3.6.1998) 
απόφαση Γ ενικού Γ ραμματέα Περιφέρειας Πελ/σου που 

αφορά την «ανάθεση αρμοδιοτήτων και ασκήσεως αυτών 
κατ’ εντολή μας στο Δ/ντή Τοπ. Αυτ/σης και Δ/νσης Ν. 
Λακωνίας και στους προϊσταμένους των Τμημάτων 
Υπηρεσίας αυτής, όπως έχει τροποποιηθεί και ισχύει 
σήμερα. 

Από την ανωτέρω απόφαση του ΔΣ Σκάλας δεν 
προκαλείται δαπάνη σε βάρος του προϋπολογισμού 
του Δήμου Σκάλας, αποφασίζουμε: 

Α) Διαπιστώνουμε τη νομιμότητα της υπ’ αριθμ. 53/2007 
απόφασης του Δημοτικού Συμβουλίου Σκάλας. 

Β) Καταργούμε την παράγραφο 3 της υπ’ αριθμ. 
3982/30.3.2001 (ΦΕΚ484/Β/27.4.2001) απόφασης του 
Γενικού Γραμματέα Περιφέρειας Πελ/σου περί 
συστάσεως ίδιου Νομικού Προσώπου με την επωνυμία 
«Δημοτικό Νομικό Πρόσωπο Παιδικού Σταθμού Δήμου 
Σκάλας», όπως τροποποιήθηκε και ισχύει σήμερα. 
Ακροτελεύτιο Άρθρο - Κάλυψη Δαπάνης 

Από την ανωτέρω απόφαση του Δ.Σ. Σκάλας δεν 
προκαλείται δαπάνη σε βάρος του προϋπολογισμού 
του Δήμου Σκάλας. 

Κατά τα λοιπά ισχύει η υπ’ αριθμ. 3982/30.3.2001 (ΦΕΚ 484/ 
Β'/27.4.2001) απόφαση του Γενικού Γραμματέα Περιφέρειας 
Πελ/σου όπως έχει τροποποιηθεί και ισχύει σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη 15 Μαρτίου 2007 
Με εντολή Γ ενικής Γ ραμματέως Περιφέρειας 
Ο Διευθυντής 
ΓΡΗΓΟΡΗΣ ΝΙΚΟΛΑΚΑΚΗΣ 
-♦- 

( 8 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΑΝΑΣΤΑΣΟΠΟΥΛΟΥ ΜΑΡΙΑ-ΚΥΡΙΑΚΗ 
του Παναγιώτη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Με την υπ’ αριθμ. 26/ΤΔΥ/3290/2007 απόφαση του 
Νομάρχη Θες/νίκης χορηγείται στην ΑΝΑΣΤΑΣΟΠΟΥΛΟΥ 
ΜΑΡΙΑ-ΚΥΡΙΑΚΗ του Παναγιώτη άδεια άσκησης 
επαγγέλματος Κοινωνικού Λειτουργού. 

Με εντολή Νομάρχη 
Η Εντεταλμένη Νομαρχιακή Σύμβουλος 
ΕΥΤΕΡΠΗ ΒΑΣΙΛΕΙΑΔΟΥ 


Αριθμ. 1461 (9) 

Σύσταση επιτροπής για την απόδειξη της ιδιότητας 
του Αγρότη, Νέου Αγρότη και εργάτη γης 

Ο ΝΟΜΑΡΧΗΣ ΦΩΚΙΔΑΣ 

Έχοντας υπόψη: 

1. Την υπ’ αριθμ. 337410/10.7.1998 κοινή υπουργική 
απόφαση «Περί εφαρμογής του ν. 2520/1997 για τους 
νέους αγρότες κτλ.» 

2. Το υπ’ αριθμ. 1958/14.3.2007 έγγραφο της Δ.Ο.Υ. 
Άμφισσας. 

3. Το υπ’ αριθμ. 78/12.3.2007 έγγραφο της ΕΑΣ 
Αμφισσας, αποφασίζουμε: 

Συνιστούμε τριμελή επιτροπή από τους: 

1. Τον Γεωπόνο Καϊλη Ιωάννη, Δ/ντή της Δ/νσης 
Αγροτικής Ανάπτυξης με αναπληρωτή αυτού τον 
Γκούλτα Δημήτριο Γεωπόνο της ίδιας υπηρεσίας. 

2. Την εφοριακό Παπακωνσταντίνου Παναγιώτα 
υπάλληλο της Δ.Ο.Υ. Αμφισσας με αναπληρωτή 
αυτής τον Μπουραζάνη Ευθύμιο, υπάλληλο της ίδιας 
υπηρεσίας. 

3. Τον Πρόεδρο του Δ.Σ. της Ε.ΑΣ. Αμφισσας Ξηρό Ηλία 
με αναπληρωτή αυτού τον Τσονάκα Ιωάννη μέλος του 
Δ.Σ. της Ε.Α.Σ. Αμφισσας. 

Γ ραμματέα επιτροπής ορίζουμε την Υπάλληλο της 
Δ/νσης Αγροτικής Ανάπτυξης Αντωνίου Χριστίνα με 
αναπληρωτή αυτής τον Κορομπίλη Ηλία, υπάλληλο της 
ίδιας υπηρεσίας. 

Εισηγητή της επιτροπής ορίζουμε τον Γεωπόνο της 
Δ/νσης Αγροτικής Ανάπτυξης Τσιάμη Απόστολο. 

Έργο της επιτροπής είναι η εξέταση των αιτήσεων 
των ενδιαφερομένων για την απόδειξη της ιδιότητας 
αυτών ως αγροτών και εργατών γης. 

Οι γνωμοδοτήσεις της επιτροπής καταχωρίζονται στα 
πρακτικά στα οποία διατυπώνεται και η γνώμη των 
μειοψηφούντων μελών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 15 Μαρτίου 2007 

Ο Νομάρχης κ.α.α. 

Ο Αντινομάρχης 

Γ. ΚΑΤΣΑΡΕΛΗΣ 

